338 
Mærke til lignende Glædesyttringer hos andre Fugle, naar 
Ungerne lade sig høre, f. Ex. hos Storken. Da jeg ønskede 
Ungerne til Udstopning, tog jeg Æggene med til Birkelse, 
hvor de bleve lagte under en Høne til videre Udrugning. 
Det var nu vistnok en stærk Fordring at gjøre til en stak- 
kels Høne, at den skulde udklække sin Dødsfjendes Unger; 
men det gik da heller ikke. Thi da Æggene vare blevne 
opvarmede, og Ungerne begyndte at pibe , løb Honen fra 
Reden og foer i stor Forfærdelse skrigende omkring; heller 
ikke var den til at bevæge til at blive ved Reden, før de 
fremmede Æg vare borttagne. 
I Stagsted Skov fandt jeg den 2den Mai 1859- efterat 
have skudt Hunnen, da den fløi fra Reden, allerede Unger 
tilstede, fire i Tallet. Hverken Ungerne eller Hunnen havde 
Føde i Kroen, hvoraf det lod sig slutte, at Hannen var paa 
Jagt, og rimeligviis snart vilde komme til Reden. Jeg lod 
da Ungerne ligge , vendte en Timestid efter igjen tilbage til 
Reden, og fandt ganske rigtig Hannen hjemkommen fra en heldig 
Jagt. I Reden laae nemlig Brystet med de derved siddende 
Vinger af en Krikand, saa reent pillet, at ingen Kokkepige 
skulde skamme sig ved Arbeidet. Da Hønsehøgen ellers 
strax giver sig ifærd med at fortære Brystet af en fangen 
And, maa den af Kjærlighed til Hunnen og Ungerne selv 
have taget tiltakke med de mindre gode Dele af sin Fangst, 
for at kunne bringe det Bedste hjem til sin Huusstand. Da 
Hunnen var borte, havde Hannen madet de 3— 4 Dage gamle 
Unger ved at afbide Kjødstykker af en lille Negls Størrelse 
og give hver Unge to til tre af dem. 
I Rugetiden fælder Hunnen mere eller mindre stærkt. 
Hos alle de Hunner, jeg har faaet skudte i Rugetiden, have 
de fire inderste Slagfjer af første Orden manglet, og de nye 
Fjer viist sig mere eller mindre i Fremvæxt. Naar Fuglen 
flyver fra Reden, bemærker man derfor en stor Aabning midt 
i hver Vinge. Men herfra danne dog de to eneste Hunner, 
jeg har faaet i 1861, en Undtagelse; de havde alle deres 
Slagfjer. Som det Almindelige tør jeg imidlertid betragte 
det, at den anførte Fældning finder Sted; den skader selv- 
